smcproject/ml-wiki-sentences huggingface dataset:
സംസ്ഥാനത്തെ സ്കൂൾ വിദ്യാഭ്യാസ സമ്പ്രദായത്തിൽ പരിഷ്കാരങ്ങൾ ശുപാർശ ചെയ്യുന്നതിനായി 2017 ൽ കേരള സർക്കാർ " ഖാദർ കമ്മിറ്റി " രൂപീകരിച്ചു.
ഡോ. എം.എ. ഖാദർ ചെയർമാനും ജി. ജ്യോതിചൂഢൻ, ഡോ. സി. രാമകൃഷ്ണൻ എന്നിവർ അംഗങ്ങളുമായിട്ടാണ് സമിതി രൂപീകരിക്കപ്പെട്ടത്.
2019ലാണ് സമിതി അന്തിമ റിപ്പോർട്ട് സമർപ്പിച്ചത്.
റിപ്പോർട്ടിൽ കേരളത്തിലെ പൊതുവിദ്യാഭ്യാസത്തിന്റെ വിവിധ തലങ്ങളിലെ പ്രശ്നങ്ങളും അവ പരിഹരിക്കുന്നതിന് ശുപാർശകളും നൽകിയിട്ടുണ്ട്.
ഖാദർ കമ്മിറ്റിയുടെ റിപ്പോർട്ടിൽ ഉൾപ്പെടുത്തിയ പ്രധാന ശുപാർശകൾ ഇവയാണ്: പൊതുവിദ്യാഭ്യാസ ഡയറക്ടറേറ്റ്, ഹയർ സെക്കണ്ടറി ഡയറക്ടറേറ്റ്, വൊക്കേഷണൽ ഹയർ സെക്കണ്ടറി ഡയറക്ടറേറ്റ് എന്നിവ സംയോജിപ്പിച്ച് ഡയറക്ടറേറ്റ് ഓഫ് ജനറൽ എഡ്യൂക്കേഷൻ (പൊതുവിദ്യാഭ്യാസ ഡയറക്ടർ) എന്ന പേരിലുള്ള ഒരു ഏകീകൃത ഡയറക്ടറേറ്റ് രൂപീകരിക്കുക.
അധ്യാപക യോഗ്യതയിൽ സമഗ്രമായ മാറ്റം വരുത്തുക 12-ാം ക്ലാസുവരെയുള്ള സെക്കണ്ടറി വിദ്യാലയങ്ങളുടെ സ്ഥാപന മേധാവിയായി ഹയർസെക്കണ്ടറി പ്രിൻസിപ്പാളിനെ ചുമതലപ്പെടുത്തുക.
പൊതുവിദ്യാഭ്യാസ മേഖല നേരിടുന്ന പ്രശ്നങ്ങൾ
ഭൗതിക സാഹചര്യങ്ങളുടെ അഭാവം വിദ്യാർഥികളെ എയ്ഡെഡ് മേഖലയിലെ സ്കൂളുകളിൽ നിന്ന് അകറ്റുന്നു.
പൊട്ടിപ്പൊളിഞ്ഞ കെട്ടിടങ്ങൾ, വേണ്ടത്ര ശൌചാലയങ്ങളുടെ അഭാവം,ഉപകരണങ്ങളുടെ കുറവ് എന്നിവ എയ്ഡഡ് സ്ക്കൂളുകളിലെ വിദ്യാഭ്യാസത്തെ  പ്രതിസന്ധിയിലാക്കുന്നു.
സർക്കാർ മേഖലയിൽ, പ്രത്യേകിച്ചും പ്രൈമറി തലത്തിൽ സർക്കാറിന്റെ ഫണ്ട് ആവശ്യത്തിനു ലഭ്യമായതിനാൽ ഇപ്പോൾ മിക്ക സ്കൂളുകളും മെച്ചപ്പെട്ട സൗകര്യങ്ങളോടെയാണൂ പ്രവർത്തിച്ചുവരുന്നത്.
ഇപ്പോൾ ഈ സാഹചര്യങ്ങൾ പതുക്കെ മാറുന്നുണ്ട്.
തദ്ദേശ ഭരണകൂടങ്ങളുടെ ഇടപെടൽ,എസ്‌.
എ,ആർ.
എ(Rashtreeya Madhyamik Shiksha Abhiyan) തുടങ്ങിയ കേന്ദ്ര സർക്കാർ പദ്ധതികൾ,യോഗ്യരായ അധ്യാപകരുടെ സാന്നിധ്യം തുടങ്ങിയ ഘടകങ്ങൾ ഈ മേഖലയെ മെച്ചപ്പെടുത്തുന്നതിൽ നല്ലൊരു പങ്കു വഹിക്കുന്നുണ്ട്.1:30,1:35,1:45 എന്ന അധ്യാപക-വിദ്യാർഥി അനുപാതം ഫലപ്രദമായി നടപ്പിലാക്കാത്തതും ഒരു പിഴവാണ്.
പിഴവുകളുണ്ടെങ്കിലും താരതമ്യം ചെയ്താൽ രാജ്യത്തെ തന്നെ ഏറ്റവും മികച്ച നിലവാരമുള്ള സിലബസ്സും വിദ്യാർഥിസമൂഹവും കേരളത്തിന്റെ സ്വത്താണ്.
കോഴിക്കോട് വിലാസിനി
പ്രശസ്ത നാടക - സിനിമാ നടിയാണ് കോഴിക്കോട് വിലാസിനി .
1996ൽ "തറവാട്ടച്ഛൻ" എന്ന നാടകത്തിലെ അഭിനയത്തിന് മികച്ച രണ്ടാമത്തെ നടിക്കുള്ള സംഗീത നാടക അക്കാദമി അവാർഡ് ലഭിച്ചിട്ടുണ്ട്.
Films Orupidiyari (1974) Ahimsa (1982) ‘Anubandham (1985) Avanazhi (1986) Naalkkavala (1987) Daivanamathil (2005) Paleri Manikyam: Oru Pathira Kolapathakathinte Katha (2009) Madhyavenal (2009) Pranchiyetten the Saint (2010) Janapriyan (2011) Indian Rupee (2011) Snehaveedu (2011) Celluloid  (2013) Red Rain (2013) Ithu Pathiramanal (2013) Salala Mobiles  (2014) അവലംബം ↑ കോഴിക്കോട് വിലാസിനി അന്തരിച്ചു Archived 2013-11-29 at the Wayback Machine .
- മാതൃഭൂമി ദിനപത്രം 2013 നവംബർ 29 ↑ നടി വിലാസിനി അന്തരിച്ചു Archived 2013-12-01 at the Wayback Machine .
- മാധ്യമം ദിനപത്രം 2013 നവംബർ 29
കോഴിപീഡിയ ഇംഗ്ലീഷ് വിലാസം https://ml.wikipedia.org/wiki/Kozhipedia
കോഴിക്കോട് ജില്ലാകളക്ടറായ എൻ. പ്രശാന്ത് വിഭാവനം ചെയ്ത ഒരു സംരംഭമാണ് കോഴിപീഡിയ (Kozhipedia) .
കോഴിക്കോടിനെപ്പറ്റി അറിയേണ്ടതെല്ലാം ഉൾപ്പെടുത്തി ഉണ്ടാക്കുന്ന വിജ്ഞാനകോശസ്വഭാവമുള്ള ഒരു നവീനസംരംഭമാണ് കോഴിപീഡിയ.
കോഴിക്കോടിനെപ്പറ്റി ജനങ്ങൾക്കറിയുന്നതും പുതിയ കാര്യങ്ങളും ഇതിൽ പങ്കുവെയ്ക്കാം.
കോഴിക്കോടിനെപ്പറ്റി ജനങ്ങൾക്ക് അറിയാവുന്ന കാര്യങ്ങളും പുതുതായി കണ്ടുപിടിക്കുന്ന കാര്യങ്ങളും എല്ലാവരുമായി പങ്കു വെക്കാൻ ഒരു വേദി എന്നതാണ് കോഴിപീഡിയയുടെ അടിസ്ഥാന ആശയം.
ആധുനിക സാങ്കേതിക വിദ്യയുടെ സഹായത്തോടെ ശേഖരിക്കുന്ന വിവരങ്ങൾ ക്രോഡീകരിക്കും.
തുടർന്ന് വികസന പദ്ധതികളുടെ ആസൂത്രണം മുതൽ അവശ്യ വിവരങ്ങളുടെ പൊതുലഭ്യത, ടൂറിസം, പ്രകൃതി സംരക്ഷണം, അങ്ങനെ അങ്ങനെ പലതിലും കോഴിപീഡിയ വിവരങ്ങൾ ഉപയോഗപ്പെടുത്തുക എന്നതാണ് ജില്ലാ ഭരണകൂടം ഉദ്ദേശിക്കുന്നത്.
വികസനപദ്ധതികളുടെ ആസൂത്രണം മുതൽ അവശ്യവിഭവങ്ങളുടെ പൊതുലഭ്യത, ടൂറിസം, പ്രകൃതിസംരക്ഷണം തുടങ്ങി എല്ലാവരും ശേഖരിക്കുന്ന വിവരങ്ങളെല്ലാം കൈമാറാനുള്ള ഒരു വേദിയായി ആണ് ഈ പദ്ധതി വിഭാവനം ചെയ്യപ്പെട്ടിട്ടുള്ളത്.
അവലംബം പുറത്തേക്കുള്ള കണ്ണികൾ http://english.mathrubhumi.com/news/kerala/-kozhipedia-a-new-initiative-by-kozhikode-collector-english-news-1.601016
കോഴിക്കോട് സൗത്ത് നിയമസഭാമണ്ഡലം
കോഴിക്കോട് ജില്ലയിലെ കോഴിക്കോട് നഗരസഭയിലെ 17 മുതൽ 38  വരെ വാർഡുകൾ, 41-ആം വാർഡ് എന്നീ വാർഡുകൾ ഉൾക്കൊള്ളുന്ന നിയമസഭാമണ്ഡലമാണ് കോഴിക്കോട് തെക്ക് നിയമസഭാമണ്ഡലം .
ഇന്ത്യൻ നാഷണൽ ലീഗിലെ അഹമ്മദ് ദേവർകോവിലാണ് ഈ മണ്ഡലത്തെ പ്രതിനിധീകരിക്കുന്നത്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും പരാജയപ്പെട്ട രണ്ടാമാത്തെ സ്ഥാനാർത്ഥി പാർട്ടിയും മുന്നണിയും 2021 അഹമ്മദ് ദേവർകോവിൽ ഐ.എൻ.എൽ. , എൽ.ഡി.എഫ്. നൂർബിന റഷീദ് മുസ്ലീം ലീഗ് , യു.ഡി.എഫ്. നവ്യ ഹരിദാസ് ബിജെപി , എൻ.ഡി.എ. 2016 എം.കെ. മുനീർ മുസ്ലീം ലീഗ് , യു.ഡി.എഫ്. അബ്ദുൾ വഹാബ് ഐ.എൻ.എൽ. , എൽ.ഡി.എഫ്. സതീഷ് കുറ്റിയിൽ ബി.ഡി.ജെ.എസ്. , എൻ.ഡി.എ. 2011 എം.കെ. മുനീർ മുസ്ലീം ലീഗ് , യു.ഡി.എഫ്. സി.പി. മുസാഫർ അഹ‌മദ് സി.പി.ഐ.എം. , എൽ.ഡി.എഫ്. ജയ സദാനന്ദൻ ബി.ജെ.പി. , എൻ.ഡി.എ. അവലംബം 1 2 Changing Face of Electoral India Delimitation 2008 - Volume 1 Page 720 ↑ ↑ http://www.keralaassembly.org/index.html
കോഴിക്കോട് കൂടുതലായി ഉണ്ടാക്കിയിരുന്നത് കൊണ്ടാണ് ഇതിന് ഈ പേര് ലഭിച്ചത് ഉണ്ടാക്കുന്ന വിധം
കശുവണ്ടി ചേര്ത്ത ചുവന്ന ഹൽവ ഉണ്ടാക്കുന്ന വിധമാണ് ഇവിടെ പറയുന്നത്.
ഹൽവ ഉണ്ടാക്കുന്നതിന് മൂന്നു ദിവസം മുന്നേ മൈദ വെള്ളത്തിൽ കലക്കിയെടുക്കണം.
മാവ് കട്ടകെട്ടാതെ കലങ്ങുന്നതിനു വേണ്ടി ആദ്യം കുറച്ചു വെള്ളം ചേര്ത്ത് നന്നായി കഴച്ചിട്ടു വേണം വെള്ളത്തിൽ കലക്കാൻ.
പിന്നീടിത് അരിപ്പ ഉപയോഗിച്ച് അരിച്ചെടുക്കണം.
മൈദ മാവ് അരിച്ച് കിട്ടുന്ന പാൽ 3 ദിവസം അനക്കാതെ വെച്ചിരുന്നാൽ കട്ടിയാകും.
അതിനു ശേഷമാണ് ഹൽവ ഉണ്ടാക്കാനായി ഉപയോഗിക്കേണ്ടത്.
മൈദ പാലാക്കിയത് - 8 കിലോ
വെള്ളം - 5 ലിറ്റർ
പഞ്ചസാര - 20 കിലോ
വെളിച്ചെണ്ണ - 30 കിലോ
കശുവണ്ടി - 3 കിലോ
ചുവന്ന ആർ കെ ജി നെയ്യ് - 3 കിലോ തയ്യാറാക്കുന്ന വിധം
ഏകദേശം 140 ഡിഗ്രി ചൂടുള്ള അടുപ്പിലാണ് ഹൽവ തയ്യാറാക്കുന്നത്.
ആദ്യം പഞ്ചസാര വെളളത്തിൽ അലിയിച്ചെടുക്കുക..
പിന്നീട് ഇതിലേക്ക് നെയ്യ് ചേർക്കുക..
ഈ മിശ്രിതത്തിലേക്ക് നേരത്തെ തയ്യാറാക്കി വെച്ച മൈദയുടെ പാൽ ഒഴിക്കുക.
വെളിച്ചെണ്ണയും പഞ്ചസാരയും ചേർത്ത ശേഷം ഏകദേശം 20 മിനിറ്റോളം നിര്ത്താതെ ഇളക്കിക്കൊണ്ടേയിരിക്കുക.
പാകമായിക്കൊണ്ടിരിക്കുന്ന ഹൽവയിലേക്ക് ശുവണ്ടി കൂടി ചേർത്ത ശേഷം അടുപ്പിൽ നിന്ന് ഇറക്കിവെയ്ക്കുക .
പാത്രത്തിൽ ബാക്കി വരുന്ന എണ്ണ കോരിക്കളഞ്ഞ ശേഷം ഹൽവ നെയ്പുരട്ടിയ ട്രേയിലേക്ക് മാറ്റുക.
അഗ്രഭാഗം വീതി കൂടിയതും പരന്നതുമായ തടി കൊണ്ടുള്ള ഉപകരണം കൊണ്ട് പലവട്ടം മർദ്ദമേൽപ്പിച്ച് ഹൽവയുടെ ആകൃതിയും അളവും കൃത്യമാക്കുക.
കോഴിപ്പരൽ This article needs additional citations for verification .
Find sources: "കോഴിപ്പരൽ" – news · newspapers · books · scholar · JSTOR ( April 2022 ) ( Learn how and when to remove this message )
കൊഴിപ്പരൽ എന്ന വസ്തു ഭാരതപ്പുഴയിൽ പട്ടാമ്പിക്ക് അടുത്തുള്ള കണ്ണന്നൂർ കയത്തിൽ നിന്നും ലഭിക്കുന്ന കാഠിന്യമുള്ള ഒരു വസ്തു ആണ്.
ഒരു പുരാതന ജലജീവിയുടെ പുറംതോട് ആണ് ഇത്.
വിഗ്രഹ പ്രതിഷ്ഠക്ക് ഉപയോഗിക്കുന്ന അഷ്ട ബന്ധത്തിലെ ഒരു ചേരുവ ആണ് ഇത്.
ഭാരതപ്പുഴയിലെ അനിയന്ത്രിതമായ  മണലെടുപ്പു മൂലം ഈ വസ്തുവിൻ്റെ ലഭ്യത കുറഞ്ഞിട്ടുണ്ട്.
കോഴിപ്പാറ വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Kozhippara_water_falls
കോഴിപ്പാറ വെള്ളച്ചാട്ടം
മലപ്പുറം ജില്ലയുടെ വടക്കുകിഴക്കേ അതിർത്തിയിൽ സൈലന്റ്‌വാലി ദേശീയോദ്യാനത്തിനടുത്ത്, കക്കാടംപൊയിൽ എന്ന സ്ഥലത്താണ് കോഴിപ്പാറ വെള്ളച്ചാട്ടം സ്ഥിതിചെയ്യുന്നത്.
വേനലിലും തണുത്ത കാലാവസ്ഥയാണ് ഇവിടെയനുഭവപ്പെടുന്നത്.
വനംവകുപ്പാണ് ഈ വെള്ളച്ചാട്ടത്തിന്റെ സംരക്ഷണമേറ്റെടുത്തിരിക്കുന്നത്.
എടവണ്ണ ഫോറസ്റ്റ് റേഞ്ചിൽ അകമ്പാടം ഫോറസ്റ്റ് സ്റ്റേഷൻ പരിധിയിലാണ് കോഴിപ്പാറ വെള്ളച്ചാട്ടം സ്ഥിതിചെയ്യുന്നത് സന്ദർശകരുടെ സുരക്ഷയുറപ്പാക്കുന്നതിനായി പുഴയുടെ തീരങ്ങളിലായി ഇരുമ്പു കൈവരികൾ നിർമ്മിച്ചിട്ടുണ്ട്.
വർഷത്തിൽ ശരാശരി 50,000 പേർ എത്തുന്ന ഈസ്ഥലത്ത്, ആവശ്യമായ അടിസ്ഥാനസൗകര്യങ്ങൾ ഏർപ്പെടുത്തുന്നതിനായി കഴിഞ്ഞവർഷം ഒമ്പതര സെന്റ് സ്വകാര്യസ്ഥലം ലഭ്യമാക്കി.
അവിടെ താത്കാലികമായി ഇൻഫർമേഷൻ സെന്റർ പ്രവർത്തിക്കുന്നു.
സുരക്ഷാ ഗാർഡുകളൂമുണ്ട്.
നിലമ്പൂരിൽനിന്ന്, അകമ്പാടംവഴി മൂലേപ്പാടം പാലം കടന്ന് കക്കാടംപൊയിലിലെത്താം.
കോഴിക്കോട്ടുനിന്നു വരുന്നവർക്ക് മുക്കം കാരമ്മൂല, കൂടരഞ്ഞി വഴിയുമെത്താം.
രണ്ടുവഴിക്കും കെ. എസ്. ആർ. ടി. സി. ബസ് സർവീസുകളുണ്ട്.
അവിടെനിന്ന്, മൂന്നു കിലോമീറ്ററോളം നായാടം പൊയിൽ വഴിയിൽ പോകുമ്പോൾ കോഴിപ്പാറ വെള്ളച്ചാട്ടത്തിനടുത്തെത്താം.
അവിടെ വനംവകുപ്പിന്റെ ചെറിയ ഓഫീസുണ്ട്.
പ്രദേശത്തിന്റെ പരിപാലനത്തിനായി ചെറിയ പ്രവേശനഫീസ് ഈടാക്കുന്നുണ്ട്.
പ്രകൃതിരമണീയത
മനോഹരമായ കാടിനിടിയ്ക്ക്, തോട്ടങ്ങൾക്കു നടുവിലാണ് പ്രകൃതിരമണീയമായ ഈ വെള്ളച്ചാട്ടം സ്ഥിതിചെയ്യുന്നത്.
വളരെ ഉയരത്തുനിന്ന്, കുത്തനെ താഴോട്ടൊഴുകുന്ന നദി, പലയിടങ്ങളിലും പരന്നൊഴുകുന്നുണ്ട്.
മിനുസമായ പാറയിൽ, വൃക്ഷങ്ങൾക്കിടയിലിരുന്ന് യാത്രക്കാർ ഇവിടെ വാരാന്ത്യങ്ങളാഘോഷിക്കാറുണ്ട്.
കൂടുതൽ വായിക്കാൻ http://www.mathrubhumi.com/malappuram/news/%E0%B4%95%E0%B5%8B%E0%B4%B4%E0%B4%BF%E0%B4%AA%E0%B5%8D%E0%B4%AA%E0%B4%BE%E0%B4%B1-%E0%B4%B5%E0%B5%86%E0%B4%B3%E0%B5%8D%E0%B4%B3%E0%B4%9A%E0%B5%8D%E0%B4%9A%E0%B4%BE%E0%B4%9F%E0%B5%8D%E0%B4%9F%E0%B4%82-%E0%B4%B8%E0%B5%81%E0%B4%B0%E0%B4%95%E0%B5%8D%E0%B4%B7%E0%B4%BF%E0%B4%A4%E0%B4%AE%E0%B4%BE%E0%B4%AF-%E0%B4%87%E0%B4%95%E0%B5%8D%E0%B4%95%E0%B5%8B%E0%B4%9F%E0%B5%82%E0%B4%B1%E0%B4%BF%E0%B4%B8%E0%B4%82-%E0%B4%95%E0%B5%87%E0%B4%A8%E0%B5%8D%E0%B4%A6%E0%B5%8D%E0%B4%B0%E0%B4%AE%E0%B4%BE%E0%B4%B5%E0%B5%81%E0%B4%A8%E0%B5%8D%E0%B4%A8%E0%B5%81-1.258065%5Bപ്രവർത്തിക്കാത്ത+കണ്ണി%5D http://www.madhyamam.com/travel/travelogue/nature/kakkadampoyil/2016/dec/17/237100 http://yathrayathra.blogspot.in/2009/10/blog-post.html അവലംബം Kozhippara water falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ http://www.madhyamam.com/travel/travelogue/nature/kakkadampoyil/2016/dec/17/237100
കോഴിക്കോട്ടെ നാവികയുദ്ധം (1752) ഇംഗ്ലീഷ് വിലാസം https://ml.wikipedia.org/wiki/Naval_Battle_of_Calicut_(1752)
1752 -ൽ João de Melo Saraiva യുടെ കമാണ്ടിൽ പോർച്ചുഗീസ്  nau Nossa Senhora da Misericórdia - വും 21 മറാത്ത യുദ്ധക്കപ്പലുകളും തമ്മിൽ നടന്ന നാവികയുദ്ധമാണ് കോഴിക്കോട്ടെ നാവികയുദ്ധം (1752) .
യുദ്ധത്തിൽ വിജയിച്ച പോർച്ചുഗീസുകാർ മറാത്തക്കാരെ തുരത്തി.
കോഴിക്കോട്ടെ പ്രാധാനപ്പെട്ട ഇടങ്ങൾ ഇംഗ്ലീഷ് വിലാസം https://ml.wikipedia.org/wiki/Places_of_interest_and_historical_significance_in_Kozhikode
കോഴിക്കോടും പരിസരത്തുമുള്ള പ്രാധാന്യമർഹിക്കുന്നതും ചരിത്രപ്രധാനവുമായ സ്ഥലങ്ങളെപ്പറ്റിയുള്ള വിവരങ്ങളാണ് ഈ ലേഖനത്തിൽ ഉള്ളത്.
സൂര്യാസ്തയം കോഴിക്കോട് ബീച്ച് കോഴിക്കോട് ബീച്ച്
നാട്ടുകാർക്ക് ഏറ്റവും പ്രിയപ്പെട്ട ഇടമാണ് കോഴിക്കോട് ബീച്ച്.
പല വിദൂരദേശങ്ങളിൽ നിന്നും പോലും കപ്പലുകൾ വന്നടുത്ത ഈ ബീച്ച് കടുത്ത നാവികയുദ്ധങ്ങൾക്ക് സാക്ഷിയായ സ്ഥലമാണ്.
സാമൂതിരിയുടെ സദസ്സിലെ സംസ്കൃതകവിയായിരുന്ന ഉദ്ദണ്ഡൻ തന്റെ കോകിലസന്ദേശം എന്ന കാവ്യത്തിൽ വിവരിക്കുന്നത് ലക്ഷ്മീദേവി കോഴിക്കോട് താമസമുറപ്പിച്ചത് അറിഞ്ഞ് പിതാവായ സമുദ്രം ആ നാട് മുഴുവൻ രത്നങ്ങൾ കൊണ്ട് നിറച്ചിരിക്കുന്നു എന്നാണ്.
ഗാന്ധിജി , ഖാൻ അന്ദുൽ ഗാഫർ ഖാൻ , ഇന്ദിര ഗാന്ധി , കൃഷ്ണ മേനോൻ തുടങ്ങിയ നേതാക്കൾ ഇവിടെ നിന്ന് ജനങ്ങളെ അഭിസംബോധന ചെയ്തിട്ടുണ്ട്.
ഇവാൻസ് റോഡ് എന്നറിയപ്പെട്ടിരുന്ന ബീച്ച് റോഡിനെ 1934 -ൽ ഗാന്ധിജിയുടേ സന്ദർശനത്തിനു ശേഷം ഗാന്ധി റോഡ് എന്ന് പേരു മാറ്റുകയുണ്ടായി.
നാശത്തിന്റെ വക്കിലുള്ള കടൽപ്പാലത്തിന്റെ രണ്ടുനിര തൂണുകൾ കടലിലേക്ക് നീണ്ടുപോകുന്നതുകാണാം.
ചിത്രശാല കോഴിക്കോട് ബീച്ച്‌.
നാമാവശേഷമായിക്കൊണ്ടിരിക്കുന്ന പാലത്തിന്റെ തൂണുകളും കാണാം.
കോഴിക്കോട് ബീച്ച്‌ കോഴിക്കോട് ബീച്ച്‌
References Kozhikode Beach എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോഴിക്കോടൻ ഇംഗ്ലീഷ് വിലാസം https://ml.wikipedia.org/wiki/Kozhikodan
മലയാളത്തിലെ പ്രശസ്ത ചലച്ചിത്രനിരൂപകനായിരുന്നു കോഴിക്കോടൻ എന്ന തൂലികാനാമത്തിൽ അറിയപ്പെടുന്ന കെ. അപ്പുക്കുട്ടൻ നായർ ( 1925 - 2007 ജനുവരി 20 ).
രണ്ടായിരത്തോളം സിനിമാ നിരൂപണങ്ങളെഴുതിയിട്ടുണ്ട്.
കവി, ഹാസ്യസാഹിത്യകാരൻ എന്നീ നിലകളിലും ഇദ്ദേഹം ശ്രദ്ധേയനായിരുന്നു.
1925 -ൽ പാലക്കാട് തിരുവേഗപ്പുറം ചെമ്പ്രയിൽ പേങ്ങാട്ടിരി വീട്ടിൽ ജനനം.
പോസ്റ്റുമാസ്റ്ററായി സേവനം അനുഷ്ടിച്ചിരുന്നു.
മാതൃഭൂമി ആഴ്‌ചപ്പതിപ്പിന്റെ ‘ചിത്രശാല’ എന്ന സിനിമാ നിരൂപണ പംക്തിയിലൂടെ വായനക്കാർക്ക് പരിചിതനായി.
കേരള ഫിലിം ക്രിട്ടിക്സ്‌ അസോസിയേഷന്റെ ആദ്യ പ്രസിഡന്റായിരുന്നു.
കേന്ദ്ര ഫിലിം സെൻസർ ബോർഡ് അംഗമായി പ്രവർത്തിച്ചിട്ടുണ്ട്.
1972 , 82 , 91 , 95 എന്നീ വർഷങ്ങളിൽ സംസ്ഥാന ചലച്ചിത്ര അവാർഡ് കമ്മിറ്റി അംഗമായി പ്രവർത്തിച്ചു.
1980 -ൽ ഫിലിം അക്രെഡിറ്റേഷൻ കമ്മിറ്റി അംഗമായിരുന്നു.
കൂടാതെ 1985 - 87 കാലത്ത് ആകാശവാണിയിൽ പരിപാടികൾ അവതരിപ്പിച്ചിട്ടുണ്ട്.
സ്വർണ്ണകുമാരി ആണ് ഭാര്യ.
മക്കൾ: കൃഷ്ണദാസ്, നിർമ്മലാ മുരളീധരൻ.
മലയാള സിനിമയിലെ എക്കാലത്തെയും മികച്ച പത്തു ചിത്രങ്ങൾ ചലച്ചിത്ര സല്ലാപം , ചലച്ചിത്ര ജാലകം , സത്യൻ എന്ന നടൻ , മലയാള സിനിമ എന്റെ പ്രേമ ഭാജനം തുടങ്ങിയ ചലച്ചിത്രസംബന്ധിയായ പുസ്തകങ്ങൾ രചിച്ചിട്ടുണ്ട്.
മഹാനായ ശിക്കാറി , ഏഷണിപുരാണം തുടങ്ങിയ ഹാസ്യ കൃതികളും വെറും മക്കാർ , സ്നേഹാദരപൂർവ്വം എന്നീ കവിതാസമാഹാരങ്ങളും രചിച്ചു.
ചലച്ചിത്ര ആസ്വാദനം എങ്ങനെ എന്ന പുസ്തകത്തിന് 1988-ലെ സംസ്ഥാന ചലച്ചിത്ര അവാർഡും പടച്ചോനിക്ക് സലാം എന്ന കവിതാസമാഹാരത്തിന് 2002 -ലെ ഹാസ്യസാഹിത്യത്തിനുള്ള കേരള സാഹിത്യ അക്കാദമി അവാർഡും ലഭിച്ചു.
കെ അറ്റോമിക്ക് ഇംഗ്ലീഷ് വിലാസം https://ml.wikipedia.org/wiki/KAtomic ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 നവംബർ മുതൽ തുടരുന്നു.
രസതന്ത്രം പഠിക്കാൻ ഉപകരിക്കുന്ന ഒരു കമ്പ്യൂട്ടർ കളിയാണ് കെ അറ്റോമിക്ക് .
ഇത് ഒരു സ്വതന്ത്രസോഫ്റ്റ്‍വെയറാണ്.
കെ.സി.എസ്. മണി ഇംഗ്ലീഷ് വിലാസം https://ml.wikipedia.org/wiki/K.
_Mani കെ. സി. എസ്. മണി
ദിവാനായിരുന്ന സി പി രാമസ്വാമി അയ്യരെ വെട്ടിപ്പരുക്കേൽപ്പിച്ചതിൻറെ പേരിൽ കേരളം മുഴുവൻ അറിയപ്പെടുവാൻ ഇടയായ റവല്യൂഷണറി സോഷ്യലിസ്റ്റ് പാർട്ടി (ആർ.എസ്.പി) പ്രവർത്തകനായിരുന്നു കോനാട്ടുമഠം ചിദംബരയ്യർ സുബ്രഹ്മണ്യ അയ്യർ എന്ന കെ.സി.എസ്. മണി (മാർച്ച് 2, 1922 - സെപ്റ്റംബർ 20, 1987) സി പി ദിവാൻ സ്ഥാനം രാജി വയ്ക്കാനുള്ള ഒരു പ്രധാന കാരണമായി ഈ ആക്രമണം കരുതപ്പെടുന്നു.
സാഹസികമായ ഒറ്റയാൾ പോരാട്ടത്തിലൂടെ ദിവാൻ ഭരണത്തിന് അറുതി വരുത്തിയ വ്യക്തി എന്ന് അതിനാൽ ഇദ്ദേഹത്തെ വിശേഷിപ്പിക്കാറുണ്ട്.
1987 സെപ്റ്റംബർ 20-ന് തന്റെ 65-ആം വയസ്സിൽ ഇദ്ദേഹം അന്തരിച്ചു.
നാലു സഹോദരിമാരാണ് മണിക്കുണ്ടായിരുന്നത് - സരസ്വതിയും ശാരദയും ബാലാംബാളും ലക്ഷ്മിയും.
ഇവരാരും ഇന്ന് ജീവിച്ചിരിപ്പില്ല.
41-ആം വയസ്സിലായിരുന്നു വിവാഹം.
ഭാര്യ ലളിതമ്മാൾ.
ഇവർക്ക് കുട്ടികൾ ഉണ്ടായിരുന്നില്ല.
വള്ളിയൂരിൽ മോട്ടോർ മെക്കാനിക്കായ വെങ്കിട്ടരാമയ്യരുടെ ആറു മക്കളിൽ രണ്ടാമത്തെയാളായിരുന്നു ലളിത.
ഇദ്ദേഹത്തിന്റെ ജന്മഗൃഹം അമ്പലപ്പുഴ കോനാട്ടുമഠമാണ്.
മണിയുടെ 86-ആം ജന്മവാർഷികദിനമായിരുന്ന 2008 മാർച്ച് 2-ന്‌ അന്നത്തെ പ്രതിരോധമന്ത്രിയായിരുന്ന എ.കെ. ആന്റണി ഇദ്ദേഹത്തിൻറെ അർദ്ധകായപ്രതിമ തകഴിയിൽ ഇദ്ദേഹത്തിന്റെ ഭവനത്തിനു സമീപത്തുള്ള കെ.സി.എസ്. മണി സ്മാരകത്തിൽ അനാച്ഛാദനം ചെയ്തു.
സി. പി. രാമസ്വാമിയെ വെട്ടി പരിക്കേൽപ്പിക്കുന്നു
1947 ജൂലായ് 25-ആം തീയതി രാത്രിയായിരുന്നു മണി രാമസ്വാമി  അയ്യരെ വെട്ടിയത്.
തിരുവനന്തപുരം സ്വാതിതിരുനാൾ സംഗീത അക്കാദമിയിൽ സ്വാതിതിരുനാൾ ചരമശതാബ്ദി ആഘോഷങ്ങളുടെ ഉദ്ഘാടനത്തിന് എത്തിച്ചേർന്നതായിരുന്നു ദിവാൻ.
ശ്രീ ചിത്തിരതിരുനാൾ ബാലരാമവർമ്മ ആയിരുന്നു ഉദ്ഘാടകൻ.
ചടങ്ങ് കഴിഞ്ഞ ശേഷം സംഗീതകച്ചേരിയും ആസ്വദിച്ച് തന്റെ കാറിന്റെ അടുത്തേക്ക് തിരിക്കുമ്പോൾ ആയിരുന്നു മണി ദിവാനെ വെട്ടിയത്.
ആദ്യ വെട്ട് കഴുത്തിൽ ചുറ്റിയിട്ട പട്ടിലും രണ്ടാമത്തെ വെട്ട് ഇടതുകവിളിന്റെ കീഴ്ഭാഗത്തും കൊണ്ടു.
ആ ഭാഗം അതു തൂങ്ങിക്കിടന്നു.
പെട്ടെന്ന് കറന്റ് പോവുകയും മണി തുടരെ തുടരെ വെട്ടുകയും ചെയ്ത് തലവഴിയിട്ട മുണ്ടും ഉടുമുണ്ടും അഴിച്ചെറിഞ്ഞ് ഇരുളിൽ മറഞ്ഞു.
ഒളിവിൽ പോയ മണിയെ പൊലീസ് പിടികൂടിയത് മറ്റൊരു അടിപിടിക്കേസിൽ 1948 ഇൽ കൊല്ലത്തു വെച്ചായിരുന്നു.
ആളെ തിരിച്ചറിഞ്ഞ ശേഷം സി. പി. വധശ്രമത്തിന് പ്രത്യേക ചാർജ് ഷീറ്റ് എഴുതി ചേർക്കുകയായിരുന്നു.
തിരുവനന്തപുരം ഫസ്റ്റ് ക്ലാസ് മജിസ്ട്രേറ്റ് കോടതിൽ വിചാരണയ്ക്കു വന്ന ഈ കേസ് മതിയായ തെളിവില്ല എന്ന കാരണത്താൽ തള്ളിക്കളഞ്ഞു.
മൂന്നു ദിവസത്തെ ലോക്കപ്പ് വാസമൊഴിച്ചാൽ മറ്റൊന്നും തന്നെ ഈ കേസിൽ ശിക്ഷയായി നിയമപരമായി മണിക്ക് അനുഭവിക്കേണ്ടി വന്നിട്ടില്ല.
കേസ് വിമുക്തനായ മണി  തിരുവനന്തപുരത്തെ ഒരു ദിനപത്രത്തിൽ കുറച്ചുനാൾ ജോലിചെയ്തു.
തുടർന്ന് 'മലയാളി'യിലും ദേശബന്ധു'വിലും ഒക്കെയായി 15 വർഷത്തോളം പത്രപ്രവർത്തകനായി ജീവിച്ചു.
പത്രപ്രവർത്തനം നിർത്തിയ മണി നാട്ടിൽ പഞ്ചായത്ത് മെമ്പറായി തെരഞ്ഞെടുക്കപ്പെട്ടു.
ആയിടയ്ക്കായിരുന്നു വിവാഹം.
41 വയസ്സു കഴിഞ്ഞിരുന്ന മണി 23 വയസ്സുള്ള ലളിതയെ വിവാഹം ചെയ്തു.
1955-ലെ നിയമസഭാ തെരഞ്ഞെടുപ്പിൽ ആർ. എസ്. പി സ്ഥാനാർത്ഥിയായി കുട്ടനാട് മണ്ഡലത്തിൽ മണി മത്സരിച്ചിരുന്നെങ്കിലും പരാജയപ്പെട്ടുപോയിരുന്നു.
തുടർന്ന് ചിട്ടിയും പമ്പിങ് കോണ്ട്രാക്റ്ററായുമൊക്കെ ജീവിതം മുന്നോട്ടു നീക്കി.
അവസാന നാളുകളിൽ തീർത്തും ഒറ്റപ്പെട്ടുപോയ മണി തികഞ്ഞ ഈശ്വരഭക്തനായി മാറി.
പലതവണ ആരോടും പറയാതെ ശബരിമലയ്ക്ക് പോകുകയും വീടിനടുത്തുള്ള അമ്പലപ്പുഴ ക്ഷേത്രത്തിൽ അത്താഴപൂജ കഴിഞ്ഞ് നടയടച്ച സമയത്ത് ശയനപ്രദക്ഷിണം നടത്തുകയും ചെയ്തിരുന്നതായി അടുത്ത ബന്ധുക്കൾ പറയുന്നു.
ക്ഷയരോഗം ബാധിച്ച് 65-ആം വയസ്സിൽ 1987 സെപ്റ്റംബർ 20-ന് തിരുവനന്തപുരം പുലയനാർ കോട്ട സാനിറ്റോറിയത്തിൽ വെച്ച് മണി അന്തരിച്ചു.
മൃതദേഹം കോനാട്ടുമഠം വളപ്പിൽ സംസ്കരിച്ചു.
ഭാര്യ ലളിതയുടെ അനുജൻ വി എച്ച്. എസ്. മണിയായിരുന്നു ചിതയ്ക്ക് തീ കൊളുത്തിയത്.
മണിയെ സംസ്കരിച്ച സ്ഥലം ഇന്ന് റെയിൽവേ ലൈനിന്റെ ഭാഗമാണ്.
അദ്ദേഹത്തിന്റെ ഭാര്യ 2017 ജൂൺ 14-ന് 77-ആം വയസ്സിൽ അന്തരിച്ചു.
അവലംബം ↑ ↑ http://www.madhyamam.com/lifestyle/special-ones/2014/jul/29/%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%AA%E0%B5%81%E0%B4%B0%E0%B5%81%E0%B4%B7%E0%B4%A8%E0%B5%8D%E0%B4%B1%E0%B5%86-%E0%B4%B8%E0%B4%B9%E0%B4%AF%E0%B4%BE%E0%B4%A4%E0%B5%8D%E0%B4%B0%E0%B4%BF%E0%B4%95 ↑ ↑ ↑ മാതൃഭൂമി വാരാന്തപ്പതിപ്പ് ജൂലൈ 20, 2014 ↑ മാതൃഭൂമി വാരാന്തപ്പതിപ്പ് ജൂലൈ 20, 2014 ↑ മാതൃഭൂമി വാരാന്തപ്പതിപ്പ് ജൂലൈ 20, 2014
കെ (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/K
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പതിനൊന്നാമത്തെ അക്ഷരമാണ് K അല്ലെങ്കിൽ k .
ഇംഗ്ലീഷിൽ ഇതിന്റെ പേര് കേ (ഉച്ചാരണം /Kഎɪ / ), ബഹുവചനം കയ്സ്.
കെ എന്ന അക്ഷരം സാധാരണയായി ശബ്‌ദരഹിത വെലാർ പ്ലോസിവിനെ പ്രതിനിധീകരിക്കുന്നു.
ചരിത്രം ഈജിപ്ഷ്യൻ ഹൈറോഗ്ലിഫ് ഡി പ്രോട്ടോ-സെമിറ്റിക് കെ ഫീനിഷ്യൻ കെ എട്രൂസ്‌കാൻ കെ ഗ്രീക്ക് കപ്പ ആധുനിക എഴുത്ത് സംവിധാനങ്ങളിൽ ഉപയോഗിക്കുക അനുബന്ധ പ്രതീകങ്ങൾ കമ്പ്യൂട്ടിംഗ് കോഡുകൾ അക്ഷരം K k K Unicode name LATIN CAPITAL LETTER K LATIN SMALL LETTER K KELVIN SIGN Encodings decimal hex decimal hex decimal hex Unicode 75 U+004B 107 U+006B 8490 U+212A UTF-8 75 4B 107 6B 226 132 170 E2  84 AA Numeric character reference #75; #x4B; #107; #x6B; #8490; #x212A; EBCDIC family 210 D2 146 92 ASCII 1 75 4B 107 6B Also for encodings based on ASCII, including the DOS, Windows, ISO-8859 and nMacintosh families of encodings.
മറ്റ് പ്രാതിനിധ്യം NATO phonetic Morse code Kilo –·– Signal flag Flag semaphore Braille dots-13 മറ്റ് ഉപയോഗം അവലംബം ബാഹ്യ കണ്ണികൾ Media related to K at Wikimedia Commons K എന്നതിന്റെ വിക്ഷണറി നിർ‌വചനം.
k എന്നതിന്റെ വിക്ഷണറി നിർ‌വചനം.
കെ ആർ പ്രവീൺ
മലയാളചലച്ചിത്രത്തിലെ ഒരു സംവിധായകനാണ് കെ ആർ പ്രവീൺ ( K R Praveen ) .
വിഷ്ണു ഉണ്ണികൃഷ്ണൻ പ്രധാന വേഷത്തിൽ അഭിനയിച്ച കുറി , ഷൈൻ ടോം ചാക്കോ പ്രധാന വേഷത്തിൽ അഭിനയിച്ച തമി എന്നീ ശ്രദ്ധേയമായ ചിത്രങ്ങൾ സംവിധാനം ചെയുകയും മാരിവില്ലിൻ ഗോപുരങ്ങൾ എന്ന ഇന്ദ്രജിത് സുകുമാരൻ നായകനായ ചിത്രത്തിന്റെ ക്രിയേറ്റീവ് പ്രൊഡ്യൂസർ ആയും പ്രവർത്തിച്ചു.
കെ.സി.എം. മേത്തർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/K.
C.M._Mather
കേരളത്തിലെ കോൺഗ്രസ് (ഐ.) നേതാവും മുൻ എം.എ.എൽ.യുമാണ് കെ.സി.എം. മേത്തർ .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1965 കൊടുങ്ങല്ലൂർ നിയമസഭാമണ്ഡലം കെ.സി.എം. മേത്തർ കോൺഗ്രസ് (ഐ.) ഇ.
ഗോപാലകൃഷ്ണ മേനോൻ സി.പി.ഐ. അവലംബം ↑
കെ കമ്പ്യൂട്ടർ ഇംഗ്ലീഷ് വിലാസം https://ml.wikipedia.org/wiki/K_computer
ലോകത്ത് ഇപ്പോഴുള്ള ഏറ്റവും വേഗമേറിയ സൂപ്പർ കമ്പ്യൂട്ടറാണ് ജപ്പാന്റെ കെ കമ്പ്യൂട്ടർ .
ഈ കംപ്യൂട്ടറിന് സെക്കന്റിൽ 10 ക്വാഡ്രില്യൺ കണക്കുകൾ കൂട്ടാനാവുമെന്ന് നിർമ്മാതാക്കൾ അവകാശപ്പെടുന്നു.
പത്ത് ക്വാഡ്രില്യൺ എന്നതിന്റെ ജപ്പാനീസ് വാക്കായ " kei " ( 京 ) , എന്നതിൽ നിന്നുമാണ് കെ കമ്പ്യൂട്ടർ എന്ന വാക്ക് ഉരുവമെടുത്തത്.
ഒരു ക്വാഡ്രില്ല്യൺ എന്നാൽ ആയിരം ട്രില്ല്യണ് തുല്യമാണ്.
കണക്കിൽ 19 സ്ഥാനമുള്ള സംഖ്യയാണ് ട്രില്ല്യൺ.
864 സെർവർ തട്ടുകളിലായി സജ്ജീകരിച്ചിട്ടുള്ള 88,000 സെൻട്രൽ പ്രോസസിംഗ് യൂണിറ്റുകൾ ( SPARC64 VIIIfx CPUs)അടങ്ങുന്നതാണ് ഈ സൂപ്പർ കമ്പ്യൂട്ടർ.
സാധാരണ കമ്പ്യൂട്ടറുകളേക്കാൾ ആയിരം മടങ്ങ് വേഗതയുള്ളവയാണ് സൂപ്പർ കമ്പ്യൂട്ടറുകൾ .
ശാസ്ത്രീയ പരീക്ഷണങ്ങളിലും, ഭൂകമ്പം അളക്കുന്നതിനും, സുനാമി പ്രവചനത്തിനുമൊ്കകെ സൂപ്പർകമ്പ്യൂട്ടറുകൾ ഉപയോഗിക്കുന്നു.
ജപ്പാനിലെ കോബെയിലുള്ള റിക്കൺ അഡ്വാൻസ്ഡ് ഇൻസ്റ്റിറ്റ്യൂട്ട് ഫോർ കമ്പ്യൂട്ടേഷണൽ സയൻസിൽ, ഫ്യൂജിറ്റ്സു കമ്പനിയുമായുള്ള സംയുക്ത സംരംഭമായിട്ടാണ് ഈ കമ്പ്യൂട്ടർ വികസിപ്പിച്ചെടുത്തിട്ടുള്ളത്.
പുതിയ കണ്ടെത്തൽ ജപ്പാന്റെ വികസനത്തിൽ നിർണായകമാവുമെന്ന് കമ്പ്യൂട്ടർ നിർമ്മിച്ച റിക്കൺ കമ്പനി പ്രസിഡന്റ് റയോജി നയോറി പറഞ്ഞു.
കെ പി എം യുപി സ്കൂൾ ടികെഎസ് പുരം
കേരളത്തിലെ തൃശൂർ ജില്ലയിലെ കൊടുങ്ങല്ലൂർ താലൂക്കിലെ കൊടുങ്ങല്ലൂർ മുനിസിപ്പാലിറ്റിയിലുള്ള യുപിസ്ക്കൂളാണ് കെ പി എം യുപി സ്ക്കൾ ടികെഎസ് പുരം.
കെ ഫോൺ
സംസ്ഥാനത്തെ ഡിജിറ്റൽ അടിസ്ഥാന സൗകര്യം ശക്തവും കാര്യക്ഷമവുമാക്കുന്നതിന് കേരള സർക്കാർ ആവിഷ്കരിച്ച പദ്ധതിയാണ് കെ ഫോൺ എന്ന ചുരുക്കപേരിൽ അറിയപ്പെടുന്ന കേരള ഫൈബർ ഒപ്റ്റിക്കൽ നെറ്റ് വർക്ക് .
സുശക്തമായ ഒപ്റ്റിക്കൽ ഫൈബർ ശൃംഖല സംസ്ഥാനത്താകെ സ്ഥാപിക്കുന്നതാണ് പദ്ധതി.
അതുവഴി അതിവേഗ ഇന്റർനെറ്റ്/ഇൻട്രാനെറ്റ്കണക്ഷൻ 30,000 ത്തോളം ഓഫീസുകളിൽ നൽകുന്നതാണ്.
എല്ലാവർക്കും ഇന്റർനെറ്റ് അവകാശമായി പ്രഖ്യാപിച്ച സംസ്ഥാനമാണ് കേരളം.
ഈ പദ്ധതിവഴി സംസ്ഥാനത്തെ 20 ലക്ഷത്തോളം വരുന്ന സാമ്പത്തികമായി പിന്നോക്കം നിൽക്കുന്ന ഭവനങ്ങളിലേക്ക് സൗജന്യമായും മറ്റുള്ളവർക്ക് മിതമായ നിരക്കിലും ഇന്റർനെറ്റ് ലഭ്യമാക്കാൻ ഈ അടിസ്ഥാന സൗകര്യ വികസന പദ്ധതി സഹായകമാകും.
കെ.എസ്.ഇ.
ബി-യും കെ.എസ്.ഐ.റ്റി.
ഐ.എൽ-ഉം ചേർന്നുള്ള സംയുക്ത സംരംഭം കെഫോൺ ലിമിറ്റഡ് വഴിയാണ് പദ്ധതി നടപ്പാക്കുന്നത്.
കെഫോൺ പദ്ധതിയുടെ നടത്തിപ്പിനായി ഭാരത് ഇലക്ട്രോണിക്സ് ലിമിറ്റഡ് നേതൃത്വം നൽകുന്ന കൺസോർഷ്യത്തിനെ ഒരു ടെൻഡർ നടപടിയിലൂടെ തെരഞ്ഞെടുത്തിട്ടുണ്ട്.
കെഫോൺ നെറ്റ് വർക്ക് സംസ്ഥാനത്തെ 14 ജില്ലകളെയും കോർ റിംഗ് വഴി ബന്ധിപ്പിക്കുന്നു.
ഓരോ ജില്ലകളിലെയും ഗവൺമെന്റ് ഓഫീസുകളും മറ്റു ഗുണഭോക്താക്കളെയും ബന്ധിപ്പിക്കുന്നത് ആക്സസ് നെറ്റ് വർക്ക് വഴിയാണ്.
ബി.യുടെ 375 സബ്സ്റ്റേഷനുകളിൽ പ്രീഫാബ് ഷെൽട്ടറിനുള്ളിൽ ടെലികോം ഉപകരണങ്ങൾ സ്ഥാപിക്കും.
14 ജില്ലകളിലും കോർപോപ്പ് (പോയിന്റ് ഓഫ് പ്രസൻസ് ) ഉണ്ട്.
അത് കെ.എസ്.ഇ ബി സബ്സ്റ്റേഷനുകളിൽ 300 സ്ക്വയർ ഫീറ്റിലായിരിക്കും സ്ഥാപിക്കുക.
ഈ പോപ്പുകൾ 110/220/400കെ.
വി ലൈൻ വഴി സ്ഥാപിക്കുന്ന ഒപ്റ്റിക്കൽ ഫൈബർ കേബിൾ (കോർ റിംഗ് ) ഉപയോഗിച്ച് ബന്ധിപ്പിക്കും.
ഈ ശൃംഖലകളിൽ സ്ഥാപിക്കുന്ന ഇലക്ട്രോണിക്സ് ഉപകരണങ്ങളുടെ പ്രവർത്തനങ്ങൾ മോണിട്ടർ ചെയ്യാൻ എറണാകുളം ജില്ല യിൽ ഒരു നെറ്റ് വർക്ക് ഓപ്പറേറ്റിംഗ് സെന്റർ (NOC)സ്ഥാപിക്കും.
ഈ കോർ റിംഗിന്റെ കപ്പാസിറ്റി Nx 100 Gbpsആയിരിക്കും.
ഈ നെറ്റ് വർക്കിന്റെ 100%ലഭ്യതയ്ക്ക് വേണ്ടി റിംഗ് ആർക്കിടെക്ചർ ആണ് അവലംബിച്ചിരിക്കുന്നത്.
ഓരോ ജില്ലകളിലും കോർപോപ്പിന് പുറമേ മറ്റ് പോപ്പുകളും കെ.എസ്.ഇ.
ബി. സബ്സ്റ്റേഷനുകളിൽ സ്ഥാപിക്കും.
ഈ പോപ്പുകളെ അഗ്രിഗേറ്റ് പോപ്പുകൾ എന്നറിയപ്പെടും.
ഇവയെ ബന്ധിപ്പിക്കുന്നതിന് ഒപ്റ്റിക് ഫൈബർ ഉപയോഗിച്ച് 40Gbpsബാന്റ് വിഡ്ത്ത് കപ്പാസിറ്റിയിലുള്ള നെറ്റ് വർക്ക് സ്ഥാപിക്കും.
അഗ്രിഗേഷൻ റിംഗിന് പുറമേ പ്രി അഗ്രിഗേഷൻ റിംഗുകളും സ്പർറിഡന്റ് റിംഗുകളിലും മറ്റ് പോപ്പുകളുമായി ബന്ധിപ്പിക്കും.
വീടുകളിലും മറ്റ് സ്ഥാപനങ്ങളിലും സേവനങ്ങൾ ലഭ്യമാക്കാൻ എല്ലാ റിംഗുകളിലും സ്ട്രീറ്റ് ബോക്സ് സ്ഥാപിക്കും.
എല്ലാ റിംഗുകളും100%പരിരക്ഷണത്തിലായിരിക്കും പ്രവർത്തിക്കുക.
ഇത് സർവ്വീസ് 24 X 7ലഭ്യതയ്ക്ക് സഹായകമാകും.
35000 കീ.
മി. ഒപ്റ്റിക് ഫൈബർ നെറ്റ് വർക്ക് ആണ് കെഫോൺ സ്ഥാപിക്കാൻ ലക്ഷ്യമിടുന്നത്.
ഇത് കേരളത്തിലുള്ള മറ്റേത് ഓപ്പറേറ്ററിനേക്കാളും വലിയ ശൃംഖലയായിരിക്കും.
ഇതൊരു ന്യൂട്രൽ ആക്സസ് നെറ്റ് വർക്ക് ആയി പ്രവർത്തിക്കും.
ഈ നെറ്റ് വർക്ക് ബ്ലോക്ക് പഞ്ചായത്ത് തലങ്ങളിൽ സ്ഥിതി ചെയ്യുന്ന സർക്കാർ സ്ഥാപനങ്ങളിൽഓൺലൈൻ സേവനങ്ങൾ നൽകാൻ പര്യാപ്തമാണ്.
സാമ്പത്തിക ചിലവ്
കെഫോൺ പദ്ധതിയുടെ നടത്തിപ്പിനായി ഭരണാനുമതി ലഭിച്ചത് 1028.8 കോടി രൂപയ്ക്കാണ്.
എന്നാൽ രണ്ട് വർഷത്തെ നിർമ്മാണ പ്രവർത്തനത്തിനും 7 വർഷത്തെ ഓപ്പറേഷൻ മെയിന്റനൻസും ഉൾപ്പെടെ ആകെ 9 വർഷത്തെ കരാർ ആണ് ഭാരത് ഇലക്ട്രോണിക്സ് ലിമിറ്റഡിന് നൽകിയത്.
കെഫോൺ പദ്ധതിക്ക് വേണ്ടി ഭാരത് ഇലക്ട്രോണിക്സ് ലിമിറ്റഡുമായി 9 വർഷത്തേക്ക് നൽകിയ കരാർ തുക 1531 കോടി രൂപയാണ്.
ഭാരത് ഇലക്ട്രോണിക്സ് ലിമിറ്റഡിന്റെ ക്യാപെക്സ് തുക അധികമായി വന്നതിനാൽ പുതുക്കിയ നിരക്കിന് സർക്കാരിന്റെ അംഗീകാരം നേടിയിട്ടുണ്ട്.
ഇതിൽ 1168 കോടി രൂപ നിർമ്മാണ പ്രവർത്തനത്തിനും 363 കോടി രൂപ ഓപ്പറേഷൻ മെയിന്റനൻസുമായാണ് കരാർ ഉറപ്പിച്ചത്.
ഇതിൽ ക്യാപെക്സ് തുകയായ 1168 കോടി രൂപയുടെ 70 ശതമാനം കിഫ്ബിയിൽ നിന്നുമാണ് നൽകുന്നത്.
ഗ്രഫിറ്റി ഇംഗ്ലീഷ് വിലാസം https://ml.wikipedia.org/wiki/Graffiti Ancient graffito at Kom Ombo Temple , Egypt
ഒരു പൊതു സ്ഥലത്ത് അനുവാദമില്ലാതെ നിയമവിരുദ്ധമായി വരയ്ക്കുന്നതോ കുത്തിക്കുറിക്കുന്നതോ കോറുന്നതോ സ്പ്രേ ചെയ്യുന്നതോ ആയ ചിത്രങ്ങളേയോ എഴുത്തുകളേയോ ആണു ഗ്രഫിറ്റി എന്നു പറയുന്നത്.
ഒരു ലളിതമായ എഴുതപ്പെട്ട വാക്കുകൾ തുടങ്ങി ഭിത്തിയിൽ വളരെ വിപുലമായി നന്നായി വരച്ച ചുവർചിത്രങ്ങളും ഗ്രാഫിറ്റിയിൽ ഉൾപ്പെടുന്നു.
പ്രാചീന കാലങ്ങളിൽ മനുഷ്യൻ വരയ്ക്കാൻ തുടങ്ങിയ നാൾ മുതൽ തന്നെ പ്രാചീന ഈജിപ്റ്റിലും ഗ്രീസിലും റോമാ സാമ്രാജ്യത്തിലും വരെ ഇതു നിലനിന്നതായി ഉദാഹരണങ്ങൾ കണ്ടെത്തിയിട്ടുണ്ട്.
ആധുനിക കാലത്ത്, പെയിന്റ് (പ്രത്യേകിച്ചും സ്പ്രേ പെയിന്റ്), മാർക്കർ പേനകൾ എന്നിവയാണിവ വരയ്ക്കാൻ സാധാരണ ഉപയോഗിച്ചു വരുന്നത്.
ഉടമസ്ഥന്റെ അനുവാദമില്ലാതെ അയാളുടെ സ്ഥലത്തോ ഭിത്തിലോ വരച്ചുവരുന്ന ഗ്രഫിറ്റിയെ വൈകൃതമായും നശീകരണപ്രവർത്തനമായും കണക്കാക്കി കുറ്റകൃത്യമായി കണക്കാക്കിയിട്ടുണ്ട്.
ഗ്രഫിറ്റി  എന്ന വാക്കിന്റെ ഉദ്ഭവം.
കൊറിയിടൽ ("scratched") എന്നർത്ഥം വരുന്ന ഗ്രഫിയാറ്റോ (" graffiato ") എന്ന ഇറ്റാലിയൻ പദത്തിൽ നിന്നാകാം ഗ്രഫിറ്റി എന്ന വാക്ക് ഉദ്ഭവിച്ചത്.
പണ്ടുകാലത്ത് ഭിത്തികളിൽ മൂർച്ചയുള്ള സാധനങ്ങൾ ഉപയോഗിച്ച് കോറിയിട്ടായിരുന്നു മിക്ക ചിത്രങ്ങളും വരച്ചിരുന്നത്.
ഗ്രബ് സ്ട്രീറ്റ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Grub_Street ഗ്രബ് സ്ട്രീറ്റിന്റെ ചിത്രീകരണം, വിക്ടോറിയൻ കാലഘട്ടത്തിലേത്
പത്തൊൻപതാം നൂറ്റാണ്ടിൻറെ ആരംഭം വരെ, ലണ്ടനിലെ ദരി്ദ്രമായ മൂർസ്ഫീൽഡ് പ്രദേശത്തെ ഒരു തെരുവായിരുന്നു ഗ്രബ് സ്ട്രീറ്റ് .
പതിനെട്ട്, പത്തൊൻപത് നൂറ്റാണ്ടുകളിൽ സാഹിത്യരംഗത്തിൻറെയും പത്രപ്രവർത്തനത്തിൻറെയും പ്രാന്തസ്ഥാനങ്ങളിൽ ജീവിതം കഴിച്ചുകൂട്ടിയ ദരിദ്രനാരായണൻമാരായ സാഹിത്യ കുതുകികളുടെയും ചെറുകിട പ്രസാധകരുടെയും പുസ്തക വിൽപ്പനക്കാരുടെയും സങ്കേതമെന്ന നിലയിൽ ഈ തെരുവ് പ്രസിദ്ധമായിരുന്നു.
ഗ്രന്ഥാലയ-വിവര ശാസ്ത്ര വിഭാഗം, ഡൽഹി സർവകലാശാല